અતુલભાઈ કહે છે કે ‘પાકિટ મળ્યા ઉપરાંત હું એટલા માટે વધારે પ્રભાવિત થયો કે આટલી પ્રામાણિક્તા સાથે ફરજ પૂરી કર્યા બાદ પણ અધિકારીએ પોતાની ઓળખ છતી કરવાની ના પાડી હતી. એરપોર્ટ ઓથોરિટીના અધિકારીઓ અને સિક્યોરિટી ચેકિંગમાં રહેલા CISFના સ્ટાફાની આ કર્તવ્યનિષ્ઠાનો હું ફેન થઈ ગયો છું.’ તેમણે અમારા સહયોગી અમદાવાદ મિરરને કહ્યું કે, ‘જ્યારે મને ફોન પર પૂછવામાં આવ્યું કે પાકિટનામાં કેટલા રોકડ રુપિયા હતા ત્યારે મે લગભગ 20000 હોવાનું જણાવ્યું હતું. પરંતુ જ્યારે મને પાકિટ પરત મળ્યું ત્યારે તમામ વસ્તુઓ જેમની તેમ ગોઠવેલી હતી.’